Usman Baba Pategi, wanda aka fi sani da Samanja Mazan Fama (an haife shi a ranar 20 ga watan Mayu, shekarar 1942) Sojan Najeriya mai ritaya ne. Tare da Yusuf Ladan, Mamman Ladan da Idi Jibril wani ma’aikacin NTA sun gabatar da wasannin hausa na bandariya wanda aka sani yanzu kamar Kannywood, finafinan Arewacin Najeriya ko finafinan hausa a 80s ga yan Arewa. Usman Baba Pategi an haife shi a gidan sarauta na Pategi Emirate a Pategi, Arewacin Najeriya. Shi ne dan Etsu Usman Patako marigayi Sarkin Pategi. Ya fara karatunsa na farko a makarantar Pategi sannan ya shiga makarantar Middle Ilorin. Daga baya ya koma Kaduna ya zauna tare da kawunsa Alhaji Audu Bida wanda ya zama taimakonsa a gida. Ya kuma yi aiki da sashen ayyukan gwamnati a cikin shagon sarrafa kayan inci, kafin ya shiga Arewa Broadcasting Corporation, (NBC) a Kaduna. Ya shiga aiki shoja a shekarar 1969 domin taya kasar sa yaki, ya shiga cikin rundunar sojojin Nijeriya a cikin 60s inda wani Kyaftin Soja a lokacin yakin basasar Najeriya ya zo yana neman matasa a Arewacin Najeriya don yin aikin sa kai, ya bar hadin gwiwar Watsa shirye-shirye don shiga soja tare da horar da Makarantar Koyar da sigina, Apapa, ya yi aiki a karkashin Janar Sani Abacha da Janar Sani Sami.